గ్రామీణ వినిమయ శక్తిపై ఆర్‌బిఐ అంచనాలు
ఈవారం ఆర్‌బిఐ సమీక్షకు ఇవేమూలం
ముంబై : భారతీయ రిజర్వుబ్యాంకు గవర్నర్‌ రఘురామ్‌రాజన్‌ తనద్వైమాసిక ద్రవ్యవిధానపరపతి సమీక్షను మరో రెండురోజుల్లో నిర్వహించనున్నదృష్ట్యా అధికశాతం రుతుపవనాలు, జిడిపి వృద్ధిరేట్లు మాత్రమే వడ్డీరేట్లు నిర్ణయించడానికి కీలకం అవుతాయని ఆర్ధికరంగ నిపుణులు పేర్కొంటున్నారు. ఈనెల 7వ తేదీ మంగళవారం ఆర్‌బిఐ తన ద్వైమాసిక ద్రవ్యవిధాన పరపతిసమీక్ష నిర్వహిస్తుంది. గత విధాన సమీక్షలో ఏప్రిల్‌ ఐదవ తేదీ బ్యాంకు 25 బేసిస్‌ పాయింట్లు రెపోరేట్‌ను తగ్గించింది. ఈసారి రుతుపవనాల అంచనాలు, ద్రవ్యోల్బణ గణాంకాలుతోపాటు మరో మూడు కీలక అంశా లపై ఆధారపడి ఆర్‌బిఐ వడ్డీరేట్లను నిర్ణయిస్తుందని అంచనా. ఇక స్థూల దేశీయోత్పత్తి గణాంకాలపరంగా భారత్‌ ఆర్థికవృద్ధి 7.9శాతంగా నాలుగోత్రైమాసికంలో నమోదయింది. పూర్తి సంవత్సరానికిగాను 7.2శాతంవృద్ధిని సాధించింది. అంతకు ముందు ప్రకటించిన 7.3శాతం అంచనాలను సవరించింది. అంచనాలకు మించిన జిడిపివృద్ధి ఆర్‌బిఐ వడ్డీరేట్ల సవరణ విధానాన్ని తగ్గించే అవకాశం ఉంది. ద్రవ్యోల్బణ ఒత్తిడుల కార?ణంగా ఈసారి ఆర్‌బిఐ వడ్డీరేట్ల జోలికి వెళ్లకపోవచ్చన్న అంచనాలు ఇప్పటికే వ్యక్తం అవుతున్నాయి. ఇందుకు ఆర్‌బిఐ గవర్నర్‌ రాజన్‌ మరింతగా వేచిచూసేధోరణి అవలంభిస్తారని అంచనా. గడచిన ఏడాదికాలంగా ఆర్ధికవృద్ధి లక్ష్యసాధన దిశగా ప్రభ్తువం పనిచేస్తోంది. జిడిపిగణాంకాలు విడుదలయిన దృష్ట్యా ఆర్థికవృద్ధి పెరిగినందున ఆర్‌బిఐ వడ్డీరేట్ల తగ్గింపునకు తక్కువ అవకాశాలున్నట్లు తేలింది. ఇక రుతుపవనాలపరంగా భారత వాతావరణ శాఖ సాధారణ సగటుకంటే ఎక్కువస్థాయి వర్ష పాతం నమోదవుతుందని ప్రక టించింది. వ్యవసాయ ఉత్పత్తులు, దిగుబడులు కూడా పెరుగు తాయన్నది అంచనా. తక్కువ ఆహార ఉత్పత్తులధరలు, తక్కువ వడ్డీరేట్లు వల్ల వరుసగా రెండేళ్ల నుంచి కరవుపీడిత దేశంలో మంచి రుతుపవనాలతో దిగుబ డులు పెరుగుతాయని అంచనా లు ఉన్నాయి. ఇక ద్రవ్యోల్బణం పరంగారిటైల్‌ద్రవ్యోల్బణం ఏప్రిల్‌ నెలలో 5.39శాతానికి పెరిగింది. అంతకుముందు మార్చినెల లో 4.83 శాతంగా మాత్రమే ఉంది. రాజన్‌ తన గత విధాన సమీక్షలో ఏప్రిల్‌లోనే ద్రవ్యోల్బణ స్థితిగతులను నిశితంగా పరి శీలిస్తున్నామని, ద్రవ్యవిధాన పరపతి సమీక్షలో ద్రవ్యోల్బణ రేట్లు కీలకంగా ఉంటాయని ప్రకటించారు. రిజర్వుబ్యాంకు ద్రవ్యోల్బణాన్ని 2017మార్చినాటికి ఐదుశాతానికి తీసుకురావా లన్న లక్ష్యంతో ఉంది. 2018 మార్చినాటికి 4.2శాతానికి తీసు కురావాల్సి ఉంది. ఇక ముడిచమురు ధరలు కూడా ఈ సారి ద్రవ్యవిధానసమీక్షలో కీలకం అవుతాయి. ఇప్పటికేముడి చము రు ధరలు 30శాతం పెరిగాయి. అంతర్జాతీయంగాను, దేశీయ మార్కెట్లలో కూడా 30శాతం పెరిగాయి. ముడి చమురు బ్యారెల్‌కు 40 డాలర్ల నుంచి 50డాలర్లకు పెరిగాయి. దీనివల్ల ద్రవ్యోల్బణం పెరిగే అవకాశం ఉందని అంచనా. ముడిచమురు ధరలు రమారమి 79శాతం పెరిగి 49.89 డాలర్లకు చేరాయి. జనవరి 20వ తేదీ ఒక్కసారిగా పడిపోయిన ధరలు బ్యారెల్‌ కు 27.88డాలర్లుగా నడిచిన సంగతి తెలిసిందే. ఇక ఏడో వేతన సంఘం సిఫారసులు, వన్‌ర్యాంక్‌ అండ్‌ వన్‌పెన్షన్‌ విధానం ఆర్థిక వ్యవస్థపై కలిగే భారం గురించి కూడా ఆర్‌బిఐ అధ్యయనం చేస్తుందని అంచనా. భవిష్యత్‌ ద్రవ్య విధాన సమీక్షలకు వన్‌ర్యాంక్‌ వన్‌పెన్షన్‌, ఏడో వేతనసంఘం సిఫారసుల భారం కూడా పరిగణలోనికి తీసుకుని అంచనా వేస్తామని ప్రకటించారు. సేవాపన్ను శాతం పెంపు, వన్‌ ర్యాంక్‌ వన్‌పెన్షన్‌, ఏడోవేతన సంఘం సిఫారుసులు ఈసారి ద్రవ్య విధాన సమీక్షలో కీలకం అవుతాయని ఆర్థికరంగ నిపుణుల అంచనా. వీటికితోడు ఇటీవల విడుదలైన పర్చేజింగ్‌ మేనేజర్స్‌ సర్వేలు కూడా కొంత కీలకం అవుతాయి. ఉత్పత్తి, సేవలరరగంలో ఇవి కీలకం అవుతాయని స్పష్టం అవుతోంది. వీటితోపాటుగా గ్రామీణ వేతనాల్లో వృద్ధి, కార్పొరేట్‌ సిబ్బంది ఖర్చులు పెరగడం వంటివాటిని కూడా పరిగణనలోనికి తీసుకుంటారు. కార్పొరేట్‌ ఆర్థికఫలితాలను బేరీజువేసు కుంటూ ఉత్పత్తి, నిర్వహణ వ్యయాలు, మార్కెట్‌ధరలను పరిగణనలోనికి తీసుకుని సమీక్ష చేస్తారు. ప్రత్యేకించి ఇటీవల విడుదలయిన ఉత్పత్తి, సేవలరంగ పిఎంఐ సూచి నివేదికలు ఎంతో కీలకం అవుతాయని నిపుణుల అంచనా.